Z A P I S N I K  
 22. sjednice Vijeća Mjesnog odbora Kanal
održane u četvrtak 16. ožujka 2023. 
u prostorijama Mjesnog odbora Kanal, Dubravkin trg 4, Zagreb
s početkom u 17,30 sati


[bookmark: _Hlk88487096]NAZOČNI ČLANOVI VIJEĆA: Ana Jaklin, Hrvoje Kvasnička, Davor Popović, Ivan Staneković i Karla Vitali.

OSTALI NAZOČNI: Stela Ivanković, djelatnica Gradskog ureda za mjesnu samoupravu, civilnu zaštitu i sigurnost

Predsjedava: Karla Vitali, predsjednica Vijeća Mjesnog odbora Kanal.

[bookmark: _Hlk81828864]Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te potom otvara 22. sjednicu Vijeća Mjesnog odbora Kanal i poziva članove Vijeća da prihvate Zapisnik 21. sjednice Vijeća Mjesnog odbora Kanal.

Vijeće jednoglasno prihvaća tekst zapisnika 21. sjednice Vijeća Mjesnog odbora Kanal, koja je održana 13. veljače 2023.

Predsjednica predlaže dnevni red.

Vijeće jednoglasno utvrđuje


DNEVNI RED:

1. Prijedlog zaključka o povremenom korištenju prostora,
2. Očitovanje GU-o provjeri stanja podzemne infrastrukture na križanju Vukovarske i Držićeve,
3. Razno: izvješća, pitanja i prijedlozi




Ad 1. Prijedlog zaključka o povremenom korištenju prostora

Predsjednica daje uvodno obrazloženje te otvara raspravu.
U raspravi sudjeluju svi prisutni.
Predsjednica	zaključuje raspravu i daje na glasovanje prijedlog zaključka.

Vijeće jednoglasno donosi

ZAKLJUČAK
o povremenom korištenju prostora u objektu mjesne samouprave 
Mjesnog odbora Kanal, Zagreb, Dubravkin trg 4


1. Svim podnositeljima Zahtjeva za povremeno korištenje prostora mjesne samouprave od rednog broja 1. do 7., odobrava se korištenje prostora na vremensko razdoblje od jedne godine i to od 1. travnja 2023. do 31. ožujka 2024. prema sljedećem rasporedu:


1. Hrvatska demokratska zajednica – HDZ- drugi i četvrti četvrtak u mjesecu od 17:00 do 22:00 sati
2. Stranka Socijaldemokrati – nedjeljom od 17:00 do 20:00 sati,
3. BM 365 Stranka rada i solidarnosti - prvi ponedjeljak u mjesecu od 18:00 do 20:00 sati
4. SIGNUM - Hrvatska mreža za promicanje znakovnog jezika i kulture Gluhih – drugi i četvrti ponedjeljak od 17:00 do 20:00 sati i prva i treća subota od 9:00 do 16:00 sati,
5. Stranka Ivana Pernara – subotom od 17:00 do 21:00 sat,
6. SDP - prvi i treći četvrtak od 17:00 do 21:00 sat,
7. Zagreb je naš – prvi i treći petak u mjesecu od 17:00 do 20:00 sati



2. Ovaj se Zaključak dostavlja Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Zagreb, Ulica grada Vukovara 56 a, na daljnje postupanje.


Ad 2. Očitovanje GU-o provjeri stanja podzemne infrastrukture na križanju Vukovarske i Držićeve

Predsjednica izvještava  ostale vijećnike o odgovoru nadležnog ureda u kojem traže da Vijeće dostavi novi Zaključak u kojem je definiran razlog i točna lokacija za koju se traži provjera podzemnih instalacija.
Predsjednica ističe da je Vijeće dostavilo naknadno lokaciju za koju se traži provjera.
[bookmark: _GoBack]

Ad 3. Razno: izvješća, pitanja i prijedlozi

Predsjednica Karla Vitali je predstavila ideju oslikavanja pothodnika na križanju Avenije Marina Držića i Branimirove ulice te da će ideju uputiti susjednom mjesnom odboru, odnosno Gradskoj četvrti Donji Grad.

Potpredsjednik Hrvoje Kvasnička  ističe da je na križanju Zaharove ulice i Zavrtnice srušen prometni znak te da je potrebno zatražiti hitnu sanaciju istog. 

Dovršeno u 18:30 sati.

KLASA: 024-08/23-003/542
URBROJ: 251-13-11-17/007-23-3
Zagreb, 16. ožujka 2023.

Zapisnik sastavila:
Stela Ivanković
                                                                             
                                             Predsjednica
                                                                                                         Vijeća Mjesnog odbora
                                                                                                                       Kanal

                                                                                                                    Karla Vitali



